**De nici nu mai ştiu de când...**

*Micky*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ieri, de azi,

de nici nu mai ştiu de când,

viaţa împarte

pentru toată lumea.

Nici măcar nu stă pe gânduri

când îi dă drumu':

una-i pentru tine,

două-s pentru el,

trei sunt pentru ăla de colo,

offf!...

şi nu mai ştiu

câte am de-mpărţit

pentru voi toţi,

dar nu vă supăraţi

că ele vor veni

când nici nu visaţi!

Le voi arunca,

le voi împrăştia,

de-o să vă-mpiedicaţi de ele,

veţi cădea, vă veţi ridica

sau

veţi rămâne acolo,

sunteţi

liberii mei alegători

fără urne publice,

că doar sunt multe

ce vor trebui votate

obligatoriu,

cu tot cu plată

pentru

realitatea

desprinsă din mine.

Şi dacă

veţi fi sau nu pe fază,

staţi liniştiţi,

că nu veţi rata nimic!